open-index/open-wikipedia-markdown huggingface dataset:
שוקו

325px|ממוזער|קנטינה של הצלב האדום מחלקת שוקו חם לחיילים אמריקנים במלחמת העולם הראשונה
**שׁוֹקוֹ** הוא משקה מבוסס על קקאו ומורכב מחלב וקקאו צבעו חום והוא מוגש חם, קר או פושר. לשם הכנת שוקו משתמשים לרוב באבקת קקאו, חלב ומים בפרופורציות שונות ובתוספת סוכר או ממתיק מלאכותי, כמו כן, יש גם אבקות מעורבבות עם אבקת קקאו וסוכר, מה שהופך את הכנת השוקו לנוחה יותר. ניתן להכין שוקו גם מתחליפי חלב צמחיים, כגון חלב סויה או חלב שקדים.

## הכנה
לשם הכנת שוקו מאבקת קקאו יש להרתיח בסיר תערובת של חלב ומים או חלב בלבד. מוסיפים לתוכו אבקת קקאו וסוכר, ומביאים להמסה מלאה. אם משתמשים באבקת קקאו אינסטנט, המכילה מתחלבים, ונילין וסוכר, ניתן לערבב את האבקה בחלב קר או במים ללא צורך במרכיבים נוספים. כיום, במקום קקאו וסוכר משתמשות מסעדות רבות בשוקולד, לצורך הכנת שוקו סמיך. כמו כן ישנן אבקות שונות הכוללות קקאו, סוכר וחומרים נוספים המשמשים להכנת השוקו. יש המשתמשים גם בקורנפלור ובשמנת. לעיתים אף מוסיפים לשוקו תוספי טעם, ובהם מרשמלו, ויסקי, אייריש קרים, קינמון, תמצית וניל וסירופ.

## היסטוריה

פולי הקקאו הובאו מאמריקה, שם הילידים שתו אותם כמשקה מר. הם האמינו כי המשקה מהווה אפרודיזיאק ומחזק את כוח הגברא. עם חזרתו של כריסטופר קולומבוס לספרד, הוא הביא איתו פולי קקאו למשקה.

ב-1687 נסע הרופא הנס סלואן לג'מייקה כרופא אישי של מושל ג'מייקה החדש, הדוכס השני מאלבמארלה. במהלך מסעו נתקל סלואן בפולי הקקאו, שם התושבים המקומיים שתו אותו מעורבב במים. מתכונים רבים לערבוב שוקולד עם תבלינים, ביצים, סוכר וחלב היו כבר עד המאה השבע עשרה. סלואן אולי המציא מתכון משלו לערבוב שוקולד עם חלב, הוא כנראה לא היה הראשון. בשנות ה-50 של המאה ה-19 טען קמעונאי בסוהו בשם ניקולס סנדרס כי הוא מוכר את המתכון של סלואן כמשקה מרפא, אולי מה שהפך את "שוקו החלב של סר הנס סלואן" למשקה שוקולד החלב הראשון עם שם מותג. עד המאה התשע עשרה מכרו האחים קדבורי קופסאות של שתיית שוקולד והשתמשו גם במתכון של סלואן.

## השוקו בישראל
ממוזער|שוקו יטבתה
בעברית מקור השם **שוקו** נובע מקיצור של השם "שוקולד".
השוקו הוא משקה פופולרי בקרב ילדים ובני נוער בישראל, בעיקר בזכות טעמו המתוק. בקייטנות רבות מגישים לילדים שוקו ולחמנייה עם שוקולד כארוחת עשר.
בישראל משווקות המחלבות (דוגמת תנובה ומחלבות יטבתה) שוקו קר מוכן בבקבוקי פלסטיק ובשקיות אישיות. כמו כן, משווקות חברות המזון אבקת קקאו מעורבת עם אבקת סוכר בתוספת חומר מתחלב וחומרי טעם להכנה מהירה של שוקו על ידי המסתה בחלב קר או חם.

## לקריאה נוספת

* Journal of the American Dietetic Association 2008;108:631-639.
* Metabolism Clinical and Experimental 2007;56:1699-1707.
* British Journal of Nutrition 2007;97:579–583.
* Journal of the American College of Nutrition 2000;19:S119-136.
* International Journal of Sport Nutrition and Exercise Metabolism 2006;16:78-91.
* British Journal of Nutrition 2007;98:173-80.
* The American Journal of Clinical Nutrition 2007;86:373-81.


## קישורים חיצוניים

*

## הערות שוליים

קטגוריה:משקאות חלב
קטגוריה:משקאות
הלכת דאוברט

**הִלְכַת דאוברט** היא הלכה העוסקת בכישוריו של אדם לכהן כעד מומחה במשפט. הלכה זו ניתנה על ידי בית המשפט העליון של ארצות הברית במשפט דאוברט נגד חברת התרופות מריל-דאו ((Daubert v. Merrill Dow Pharmaceuticals, Inc., 509 U.S. 579, 595 (1993)). בתי המשפט בישראל נוטים להשתמש בהנחיה זו, לפיה על השופט להשתמש באמות מידה מסוימות לפני שהוא מסכים לקבל את עדותו של המומחה, במיוחד בתחום מדעי או טכנולוגי חדש. אמות המידה הן:

# בחינתה המדעית של התאוריה המוצעת.
# הצגת התאוריה המוצעת בפני הקהילה המדעית.
# אחוז הטעות הסטטיסטי של התאוריה.
# קבלת התאוריה על ידי הקהילה המדעית.

בהלכת דאוברט ניתנה גמישות מסוימת, בכך שנקבע בה שלא כל ארבעת הגורמים נחוצים בכל מקרה ומקרה.

## ביקורת
ישנם מומחים בישראל המותחים ביקורת על הלכת דאוברט וקוראים שלא לקבלה; לדבריהם ההלכה מבוססת על הנחות סותרות בפילוסופיה של המדע, בכך שהיא מקבלת את יכולתם של השופטים להעריך את היתכנות תקפותה של תאוריה מסוימת בנפרד מיכולתם להעריך את תוכנה.

## לקריאה נוספת
* י' דייוויס **"קבילות ומשקל ראיות מדעיות במשפט - האם יש מקום לייבא את הלכת דאוברט?"**, רפואה ומשפט, גיליון 29 (נובמבר 2003).

## הערות שוליים

קטגוריה:דיני ראיות
קטגוריה:בית המשפט העליון של ארצות הברית: פסקי דין
חומצה הידרופלואורית

**חומצה הידרופלואורית** היא תמיסה חומצית, משתכת ורעילה מאוד של מימן פלואורי המומס במים.
מימן פלואורי הנמצא במצב גז לרוב נקרא "חומצה הידרופלואורית לא ממוימת", מכיוון שאין נוכחות של מים במצב זה.
בניגוד לחומצות המימן-הלוגנים האחרים (כדוגמת חומצת מלח HCl) החומצה ההידרופלואורית היא חומצה חלשה כלומר הפירוק (דיסוציאציה) ליוני הפלואור -F והמימן +H אינו מוחלט במים.

החומצה ההידרופלואורית ידועה ביכולת להמיס זכוכית וקוורץ (צורן-חמצני SiO2) לפי התגובה הבאה:

:SiO2(s) + 6HF(aq) → H2[SiF6](aq) + 2H2O(l)

כתוצאה מכך, החומצה ההידרופלואורית חייבת להיות מאוכסנת בצנצנות פוליאתילן או טפלון (פוליטטראפלואורואתילן), כיוון שהחומצה תמיס את הצנצנת העשויה מזכוכית.

החומצה הפלואורית ידועה גם ביכולת להמיס כמעט את כל תחמוצות המתכת הידועות בכימיה האנאורגנית.

## הפקה

בתעשיית הכימיה, החומצה הפלואורית מופקת מתוך תגובה של סידן פלואורי (CaF2) וחומצה גופרתית מרוכזת.
כאשר שני החומרים מעורבבים בטמפרטורה של 250 מעלות צלזיוס, התגובה הכימית שמתרחשת יוצרת מימן פלואורי שממנו מייצרים חומצה הידרופלואורית (בעזרת דילול עם מים ליצירת תמיסה) לפי המשוואה הבאה:

:CaF2 + H2SO4 → 2HF + CaSO4

האדים אשר יוצרים מכלי התגובה הם תערובת של המימן הפלואורי, חומצה גופרתית ומעט תוצרי לוואי.
אוגרים את אדי המימן הפלואורי על ידי זיקוק.
החומצה ההידרופלואורית ידועה גם כסכנה לתפקוד המנוע, כיוון שהיא יכולה להיווצר עקב חשיפה של אטמים וצינורות לחום העולה על 400° מעלות צלזיוס, ובכך להפחית את תפקוד המנוע.
התערובת של חומצה חנקתית עם חומצה הידרופלואורית גורמת לראקציה כימית עם חומר הטיטניום כשהתערובת הזאת בריכוז מסוים אוכלת את הטיטניום וממיסה אותו בריכוזים גבוהים של התערובת.

## קישורים חיצוניים

קטגוריה:ערכים שבהם תבנית בריטניקה אינה מתאימה
הידרופלואורית, חומצה
קטגוריה:פלואורידים
דוד קיגלר

**דוד קיגלר** (נולד ב-9 בנובמבר 1965) הוא שחקן וקומיקאי ישראלי.

## ביוגרפיה
קיגלר נולד בבאר שבע וגדל בה. סיים את לימודי המשחק שלו בבית-הספר למשחק "בית צבי" בשנת 1990.
### קריירה בתיאטרון
קיגלר החל את הקריירה שלו בתיאטרון באר שבע, שם שיחק בהצגות: "כטוב בעיניכם" (1991), "הנאהבים" (1991), "אחים לנשק" (1992), "כסף קל" (1995), "הפסנתר של ברטה" (1996), "חשבון פתוח" (1997), "בין חברים" (2004) ו"בית הקפה" (2005).

ב-1992 זכה במלגת קרן שרת.

ב-1997 זכה בפרס השחקן המצטיין בפסטיבל עכו לתיאטרון אחר, על משחקו בהצגה "לאלו".

בהמשך שיחק קיגלר במגוון הצגות ותיאטראות בישראל.

בתיאטרון הבימה שיחק בהצגות "ההולכים בחושך" (1998), "חבילות מאמריקה" (2002), "אליס בארץ הפלאות" (2003), "משפחה" (2003), "איולף הקטן" (2009), ו"אותו הים" (2010).

בתיאטרון בית ליסין שיחק ב"על עכברים ואנשים" (2000). בתיאטרון הספרייה שיחק במחזה "בנו כופתא בוכתא" (2007); בתיאטרון חיפה שיחק ב "שלום ולא להתראות", "אירמה לה דוס" (2001), "פירוק" ו"להיות או לא להיות"; וכן בהצגות הילדים "שלושה חברים וטורף" ו"אני המלך שלמה" בתיאטרון אורנה פורת לילדים ולנוער. בנוסף הופיע במופעים סטנד-אפ שונים בצוותא ובקאמל קומדי קלאב, ביניהם "מופע חימום", "פסטיבל קומדיה בלי הפסקה", ומופע סטנד-אפ אישי בשם "תופעה".

בשנת 2007 גילם קיגלר את הבלש המשטרתי במחזמר "מסביב לעולם בשמונים יום" בבימוי ירון כפכפי.

בסוף 2012 שיחק בתיאטרון אנסמבל הרצליה, בתפקיד הראשי בהצגה הקרויה על שמו - "קיגלר: חייו ומותו", מאת ובבימויו של עודד ליפשיץ.

בשנת 2013 שיחק במחזה רק אתמול נולדה בתיאטרון באר שבע.

בין השנים 2014–2019 שימש כמנהל תיאטרון גבעתיים. עם כניסתו לתפקיד פרץ סכסוך עבודה, לאחר שהעירייה החליטה להעביר את ניהולו לחברה חיצונית, וסירבה להיכנס אתם למשא ומתן על תנאי העסקתם החדשים. כחלק ממאבקם בעירייה, הכריזו העובדים שהכניסה למופעים תהיה חופשית. בתגובה קיגלר שכר עובדי קבלן שהחליפו את העובדים הקבועים.

ממאי 2019 שימש כמנכ"ל תיאטרון אורנה פורת לילדים ולנוער. בדצמבר 2022 סיים קיגלר את תפקידו כמנכ"ל התיאטרון.

### קריירה בקולנוע ובטלוויזיה
בטלוויזיה השתתף קיגלר בתוכניות: "זהו זה!", "לילה גוב", "איצ'ה", "העולם הערב", "הבורגנים", "פאזל", "יצפאן", "רמת אביב גימל", "תיק סגור", "רק בישראל", "שידורי המהפכה", ו"משחק החיים". זכה לחשיפה משמעותית כששיחק בין השנים 2003–2006 בתוכנית ההומור "הרצועה" לצד אורי גוטליב ונתי קלוגר. כמו כן השתתף בתוכנית "בובה של לילה" בערוץ הספורט.

קיגלר שיחק גם במספר סרטי קולנוע, כולל: "שחקנים", "קדימה אריות", "תמונות", "מפטיר" ו"ארץ חדשה".

ב-2006 השתתף בטלנובלה "האלופה" לצד יהודה לוי ובסדרה "החברים של נאור" לצד נאור ציון.

ב-2007 השתתף בתוכנית "המופע המוטורי", והצטרף אל הפאנל של עונתה השנייה של תוכנית האלתורים "של מי השורה הזאת?".

ב-2008 שיחק בתוכנית הבידור "שבוע סוף" בערוץ 2. בשנת 2011 גילם בסדרת הטלוויזיה "החולמים" בערוץ הילדים את אלכס הטבח של בית האומנה.

ב-2010 השתתף בעונה שלישית של תוכנית המציאות "פוקר כוכבים" בערוץ אגו.

בסוף שנת 2018 שיחק בעונה הרביעית של הסדרה "שנות ה-80", בתפקיד קובי כדורגל.
## חיים אישיים
קיגלר נשוי לשחקנית אדוה עדני, ואב לשלושה. מתגורר בגבעתיים.

בעשור השני של המאה ה-21 לבני הזוג קיגלר מופע קומי משותף, "נישואים גרעיניים", המבוסס על חיי הזוגיות שלהם.

## קישורים חיצוניים

* 
*  - ריאיון
## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:קומיקאים יהודים ישראלים
קטגוריה:בוגרי בית צבי
קטגוריה:גבעתיים: אישים
קטגוריה:ישראלים שנולדו ב-1965
גוגל טוק

[שמאל|ממוזער|250px|שליחת הודעות מ[ג'ימייל לגוגל טוק]]
**גוגל טוק** (באנגלית: **Google Talk**, ובקיצור **Gtalk**) הייתה תוכנת מסרים מיידיים מבית היוצר של חברת גוגל. התוכנה אפשרה לדבר ב־VoIP, לשלוח הודעות טקסט, להעביר מסמכים ותמונות, להשאיר הודעות קוליות ואפשרויות נוספות.

## היסטוריה
גרסת הבטא של התוכנה הושקה בתאריך 24 באוגוסט 2005. בדצמבר 2005 הוגשה תביעה נגד גוגל על כך ששירות google talk - מפר פטנט.

גוגל טוק פעלה רק על מערכת ההפעלה חלונות אבל לאחר שהושק ה-Google Talk gadget היה אפשר להשתמש בגוגל טוק בכל מערכת הפעלה עם דפדפן אינטרנט.
גוגל טוק הייתה פתוחה לשימוש בחינם וללא פרסומות לבעלי חשבון גוגל.

ב-16 במאי 2013 גוגל טוק אוחד אל תוך שירות גוגל פלוס hangouts.

ב-26 ביוני 2017 הוחלפה רשמית התוכנה לתוכנת hangouts. ב-5 ביולי 2017 הפסיקה להתמך גם באמצעות מכשירי אנדרואיד בגרסה 2.2.

## אפשרויות
* אפשרות שליחת מסרים.
* אפשרות שליחת מסרים מג'ימייל לגוגל טוק.
* אפשרות להעביר מסמכים ותמונות.
* אפשרות לדבר ב־VOIP.
* אפשרות השארת הודעות קוליות.
* אפשרות לקבל התראות כשמקבלים דוא"ל.
* לדבר עם מספר אנשים יחד.

## ראו גם
* Google Hangouts

## קישורים חיצוניים

* 
* 
* 
* 

## הערות שוליים

קטגוריה:תוכנות מסרים מיידיים
קטגוריה:גוגל: תוכנה
קטגוריה:תוכנות VoIP
קטגוריה:תוכנות שהושקו ב-2005
קטגוריה:תוכנה חינמית
נואיבה

**נואיבה** (בערבית: **نويبع**, תעתיק מדויק: נֻוַיְבַּע) היא עיר תיירות במצרים השוכנת בצדו המזרחי של חצי האי סיני, לחוף מפרץ אילת, כ-65 ק"מ מדרום לאילת וכ-150 ק"מ מצפון לשארם א-שייח'. ב-2006 מנתה אוכלוסיית העיר, כולל היישובים הסמוכים אליה, כ-12,000 נפש.

## היסטוריה
בתקופת השלטון הישראלי בסיני, לאחר מלחמת ששת הימים, עלו יוזמות שונות לפיתוח האזור. במאי 1970 עלתה כוונה של יזמים צרפתים להקים במקום כפר נופש, אולם הכוונה סוכלה על ידי ממשלת צרפת שלא רצתה מעורבות צרפתית בהשקעות מעבר ל. בינואר 1971 הוקם במקום בית קפה בדואי.

החטיבה להתיישבות של הסוכנות היהודית יזמה סקר קרקע במחצית השנייה של 1970 ומצא שהמקום מתאים לחקלאות. בעקבות זאת הוקם ליד נואיבה מושב נביעות.

באותן שנים הפך שמה של נואיבה למושג בישראל כאתר מפלט מהמסגרות הממסדיות, בייחוד לדור הצעיר. ב-1977 נערך במקום "פסטיבל נואיבה הראשון", וב-1978 נערך פסטיבל גדול יותר בו הופיעו מיטב אמני הפופ והרוק בישראל באותה עת. התקשורת הישראלית קשרה לפסטיבל את התואר "וודסטוק הישראלי", אולם הייתה בכך הגזמה רבה מאחר שמאפיינים חשובים של פסטיבל וודסטוק לא התקיימו בנואיבה.

לאחר החזרת השלטון בסיני למצרים הוקם בנואיבה נמל, שאותו פוקדות ספינות מעבורת המגיעות מעקבה.

אזור נואיבה מיושב בשני שבטי בדואים: תראבין בצפון ומאיזנה בדרום.

תושבי נואיבה מתפרנסים מעבודה במשרדי הממשלה והעירייה שבמקום ומשירותים לתיירים.

בחלק הדרומי של נואיבה נמצאת הדיונה הקטנה, שבה בתי מלון, בתי הארחה וחושות לתיירים, ולידה הדיונה הגדולה.

בדומה ליישובים רבים לאורך מפרץ אילת, גם נואיבה חביבה על תיירים מישראל.

## מהתרבות
ישנם מספר שירים הנושאים את השם "נואיבה": שלמה גרוניך הלחין שיר בשם זה למילים של נירית ירון, ומתי כספי הלחין למילים של דורי בן זאב ("חגיגה בנואיבה", 1977). חלוץ הזמר המזרחי ג'קי אלקיים הוציא גם הוא סינגל בשם זה. לאחר ביקור בסיני, הלחין שמשון מיאל שיר בשם "נואייבה נואבה" כחלק מאלבומו היחיד "פרדס הגחלים הלוחשות".

## לקריאה נוספת
* מתיו טיג, **סיני - חלום ושברו - מרירות המולידה טרור רוחשת בקרב שבטי הבדואים בחצי האי סיני**, נשיונל ג'יאוגרפיק ישראל, גיליון 130, מארס 2009

## קישורים חיצוניים

* 

## הערות שוליים

קטגוריה:סיני: ערים
קטגוריה:מצרים: ערי חוף
קטגוריה:מרחב שלמה
קטגוריה:מצרים: תיירות
קטגוריה:מפרץ אילת
.C.I.A (להקה)

**C.I.A** היא להקת ראפ שחבריה היו הראפרים K-Dee, סיר ג'ינקס ואייס קיוב.

הלהקה הייתה להקת ראפ חובבנית שהוקמה כאשר השלושה היו בתיכון. הלהקה התחילה לנגן במסיבות של ד"ר דרה שהיה מפורסם באותו זמן, כשפעל עם להקת הראפ World Class Wreckin' Cru. ד"ר דרה הפך להיות מפיק הלהקה כאשר היא הוציאה את אלבומה My Posse ב-1987, שהזכיר לא במעט את המקצבים של להקת הראפ Run DMC. מאוחר יותר באותה שנה הקימו אייס קיוב וד"ר דרה ביחד עם Eazy-E את להקת הגנגסטה ראפ הנחשבת אחת מהחשובות בתולדות התחום - N.W.A.

## קישורים חיצוניים

קטגוריה:להקות היפ הופ אמריקאיות
קטגוריה:קליפורניה: להקות
טופולב Tu-154

שמאל|ממוזער|מטוס טופולב 154 של חברת Tajikistan Airlines
**[[טופולב]] Tu-154** (קוד דיווח נאט"ו: Careless) הוא מטוס נוסעים צר-גוף תלת־מנועי מתוצרת רוסיה. המטוס היה נפוץ לטיסות פנים ברוסיה ובמדינות אחרות של ברית המועצות לשעבר. המטוס היה בשימוש גם במזרח אירופה ובאיראן.

מודרניזציה ופיתוח מטוסים מדגם זה היו באחריות תאגיד המטוסים המאוחד.

## תכנון ועיצוב
המטוס פותח כדי להחליף את טופולב Tu-104 הסילוני וגם את אנטונוב An-10 ואת איליושין Il-18 בעלי מנועי המדחף. הוא תוכנן להיות מסוגל לפעול בשדות תעופה בעלי מסלולי עפר ולטוס בגובה רב מעל תנועת המטוסים העמוסה של ברית המועצות. הוא טס לראשונה ב־4 באוקטובר 1968, ונכנס לשירות בפברואר 1972. ייצורו נמשך עד שנת 2006 ובסך הכול יוצרו כ־900 מטוסים מדגם זה, מתוכם פחות מ-100 עדיין נמצאים בשירות.

המטוס תוכנן כך שיוכל להמריא משדות תעופה מושלגים ולא סלולים בלי להינזק. לשם כך יש לו 14 צמיגים גדולים מנופחים בלחץ נמוך. בדגם המקורי ישנם שלושה מנועי קוזנצוב NK-8-2, בתצורה דומה לזו שבבואינג 727, הקיימים גם במטוס האיליושין IL-62 מה שנתן לו יחס דחף-משקל טוב יחסית. בדגם M משתמשים בשלושה מנועי סולוביוב D-30KU-154. יש לו שני כני נסע אחוריים אשר מתכנסים למכלים שעל הכנפיים, ומערכת זנב בצורת האות T.

## תאונות
למטוס יש היסטוריה של תאונות, אולם הן בדרך כלל יוחסו לשימוש בתנאים קשים (במיוחד תנאי מזג אוויר קשים), שימוש תכוף, תחזוקה לקויה, וטעויות אנוש, ולאו דווקא לבעיות בתכנון.

ב-4 ביולי 2001 התרסק מטוס מדגם זה של חברת ולדיווסטוק אייר שהמריא מיקטרינבורג במהלך הנחיתה לחניית ביניים באירקוטסק. התאונה נגרמה בשל טעות אנוש. כל 145 הנוסעים ואנשי הצוות נהרגו.

ב־4 באוקטובר 2001 התרסק מטוס מדגם זה של חברת סיביר אייר שהמריא מת"א מעל הים השחור. חקירה גילתה שהמטוס הופל בידי טיל קרקע-אוויר SA-5 תועה. ההערכה היא שהטיל נורה בעת תרגיל של צבא אוקראינה.

ב־10 באפריל 2010 התרסק מטוסו הנשיאותי של נשיא פולין לך קצ'ינסקי, סמוך לשדה התעופה בעיר סמולנסק אשר ברוסיה, במטוס שהו 96 נוסעים באותו הזמן וכולם נהרגו. בין הנוסעים היו נשיא פולין, רעייתו, ובכירים נוספים בממשל הפולני, התאונה מיוחסת למזג האוויר הערפילי בזמן הנחיתה, ולטעות אנוש של הטייס.

ב-25 בדצמבר 2016 התרסק בים השחור מטוס של משרד ההגנה הרוסי מסוג זה שהיה בדרכו מנמל התעופה הבינלאומי של סוצ'י לבסיס חיל האוויר הרוסי חמיימים ליד לטקיה שבסוריה.

## קישורים חיצוניים

## הערות שוליים

קטגוריה:מטוסי נוסעים סובייטיים
קטגוריה:טופולב
The Chronic

**The Chronic** הוא אלבום ראפ מאת האמן והמפיק ד"ר דרה שהוקלט ב-1992. מקור שם האלבום במילת סלנג למריחואנה. היה זה אלבומו הראשון של ד"ר דרה במסגרת חברת התקליטים החדשה, Death Row Records, שפתח יחד עם חברו שוג נייט לאחר שפרש מלהקת הגנגסטה ראפ ה-N.W.A.

אלבום זה הכתיר את ד"ר דרה אחד מאמני הראפ הטובים ביותר של כל הזמנים. The Chronic היה התקליט שפתח תת-תקופה חדשה לגנגסטה ראפ המכונה G-Funk (מבוסס על ה-P-Funk של ג'ורג' קלינטון) עם מקצבים איטיים יותר.

ד"ר דרה ניצל את האלבום כדי "לרדת" (diss) על חברו לשעבר Eazy-E ללהקת N.W.A. השיר "Fuck Wit Dre Day (And Everybody's Celebratin')" המכוון ישירות נגד איזי-אי וחברת התקליטים שלו (Ruthless Records).

לזכותו של The Chronic נאמר שהצליח לפתח קריירת מוזיקה להרבה אמני ראפ מבטיחים ביניהם הבולט ביותר הוא הראפר סנופ דוג שהופיע ברוב שירי האלבום. חוץ מסנופ דוג גם שלושה מבני דודיו (נייט דוג, דאת ניגה דאז ו-RBX וכן אחיו החורג של ד"ר דרה - וורן ג'י וגם קורופט ודה ליידי אוף רייג' שהופיעו באלבום) פתחו קריירת סולו מצליחה וחלקם ממשיכים עד היום להנפיק אלבומים.

ההצלחה של האלבום הייתה גדולה והפכה את חברת התקליטים שלו, Death Row Records, ל"אימפריית ראפ" שמאוחר יותר תתייצב בקרב "החוף המערבי נגד החוף המזרחי" מול חברת התקליטים של פאף דאדי, Bad Boy Records. מגזין הרולינג סטון דירג את The Chronic במקום ה-137 ברשימת 500 האלבומים הטובים ביותר בכל הזמנים כאשר הוא אלבום הראפ הרביעי ברשימה רק 4 מקומות אחרי Ready To Die של הנוטוריוס בי. איי. ג'י. MTV דירג את אלבום זה כאלבום הראפ השלישי הטוב ביותר בכל הזמנים. ביולי 2024 מגזין בילבורד דירג את האלבום במקום השני ברשימת "100 אלבומי הראפ הגדולים בכל הזמנים: רשימת צוות".

האלבום מכיל 4 סינגלים:Fuck wit Dre Day (And Everybody's Celebratin') השיר "Let Me Ride", השיר "Nuthin' But A G Thang" ו"Lil' Ghetto Boy". הסינגל "Nuthin' But A G Thang" נחשב עד היום לאחד משירי הראפ הטובים ביותר של כל הזמנים והיה מקום ראשון בכל המצעדים בעוד ש-"Let Me Ride" זיכה את ד"ר דרה בפרס גראמי לביצוע הראפ הטוב ביותר לשנת 1994.

## רשימת שירים
כל השירים הופקו על ידי ד"ר דרה בעצמו.

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי היפ הופ
קטגוריה:אלבומי פלטינה כפולה ומעלה בארצות הברית
דיגליצריד

ממוזער|טקסט=תמונה המציגה את הנוסחה המבנית הכימית של דיגליצריד|תמונה המציגה את הנוסחה המבנית הכימית של דיגליצריד
**דיגליצריד** הוא סוג של גליצריד המכיל שתי שרשראות של חומצות שומן הקשורות למולקולת גליצרול באמצעות קשרים קוולנטיים בצימוד אסטרי.

דיגליצריד ומונוגליצריד הם תוספי מזון ידועים, המשמשים לערבוב שני חומרים שונים דוגמת מים ושמן, הנוטים שלא להתערבב זה עם זה באופן טבעי.

המקור לדיגליצריד יכול להיות או מן החי (למשל בקר) או מן הצומח, אבל גם ניתן לסנתז את הדיגליצריד הרצוי.

הדיגליצריד יכול להימצא בתוצרי מאפיות, משקאות, גלידות, מסטיקים, ציפויי מוקצפים ובמרגרינה.

## ראו גם
*גליצריד
*מונוגליצריד
*טריגליצריד
*גליצרול
## קישורים חיצוניים

*

קטגוריה:ערכים שבהם תבנית בריטניקה אינה מתאימה
קטגוריה:ליפידים
קטגוריה:אסטרים של חומצות שומן
סגולן רויאל

שמאל|ממוזער|220px|סגולן רויאל, 2007
**מארי סֶגוֹלֵן רויאל** (ההגייה הנכונה של שמה: רוּאָיָאל; בצרפתית: **Marie Ségolène Royal**, ; נולדה ב-22 בספטמבר 1953) היא פוליטיקאית צרפתייה שכיהנה כשגרירת צרפת לקוטב הצפוני ולקוטב הדרומי בשנים 2017–2020.

## ביוגרפיה
רויאל היא חברה בולטת במפלגה הסוציאליסטית שהייתה מועמדת מובילה לנשיאות צרפת בבחירות 2007. בשנים 2004–2014 שימשה כנשיאת חבל פואטו-שראנט.

נולדה בבסיס הצבאי אואקם שבדקר שבמערב אפריקה הצרפתית (כיום סנגל), בתם של הלן דאה (Hélène Dehaye) וז'אק רויאל, רביעית מבין שמונה ילדים. עם אביה הייתה לה מערכת יחסים קשה וטעונה, ובבגרותה תבעה אותו למשפט על יחסו הקשה והמתנכר לאמה וסירובו לממן את הוצאות הקיום של המשפחה. היא זכתה בתביעה לאחר תשע שנים של התנהלות בבתי משפט, אך האב נפטר זמן קצר לאחר מכן.

היא למדה בתיכון מקומי בעיירה בדה-סוור ואחרי כן סיימה באוניברסיטה תואר בכלכלה.

רויאל נבחרה לראשונה לאספה הלאומית בשנת 1988 ושימשה כשרה לאיכות הסביבה וכן כסגנית שר החינוך.

ב-16 בנובמבר 2006 זכתה בבחירות המקדימות של המפלגה הסוציאליסטית, ונבחרה למועמדת המפלגה לנשיאות. בסיבוב הראשון של הבחירות לנשיאות, שהתקיים ב-22 באפריל 2007, הגיעה רויאל למקום השני (מבין 12 מועמדים) כשהשיגה 25.6%, לאחר מועמד הימין ניקולא סרקוזי, שזכה ב-31.1%. על כן ולפי המקובל בשיטת הבחירות הצרפתית, התמודדה מולו ב-6 במאי בסיבוב בחירות שני להכרעה על הבחירה כנשיא. בסיבוב השני הפסידה לסרקוזי, אך רשמה הישג מרשים כשזכתה לתמיכתם של 47.3% מהבוחרים.

ב-2008 התמודדה רויאל על ראשות המפלגה הסוציאליסטית במקום בן זוגה לשעבר, פרנסואה הולנד, שסיים את תפקידו. היא ניצחה בסיבוב הראשון, אולם הפסידה בסיבוב השני ליריבתה, ראש עיריית ליל, מרטין אוברי (Martine Aubry) בהפרש מזערי של 42 קולות, ובספירה חוזרת – בהפרש של 102 קולות.

באוקטובר 2011 השתתפה בסיבוב הראשון של הפריימריז, לקביעת מועמד המפלגה הסוציאליסטית בבחירות הקרובות לנשיאות צרפת, וסיימה במקום הרביעי עם 7% מקולות הבוחרים.

ביוני 2012 הפסידה את מקומה באספה הלאומית הצרפתית לאוליבייה פלורני בסיבוב שני בבחירות שהתקיימו לפרלמנט הצרפתי. רויאל זכתה לתמיכת בן זוגה לשעבר, הנשיא פרנסואה הולנד, וכך גם של חברי ממשלתו. מנגד פלורני זכה לתמיכה לא שגרתית מצד הגברת הראשונה באותה עת, ולרי טרירוויילר.

בעקבות כישלונה של המפלגה הסוציאליסטית בבחירות לרשויות המקומיות שהתקיימו בתחילת 2014, ועקב אמון נמוך של הציבור בממשלתו של ראש ממשלת צרפת ז'אן-מארק ארו, התפטר האחרון מתפקידו, וממשלתו התפרקה. בממשלה החדשה שהוקמה על ידי הנשיא פרנסואה הולנד תחת ראש הממשלה מנואל ואלס מונתה רויאל לתפקיד שרת האקולוגיה בתוך משרד עם סמכויות נרחבות.

בשנת 2017 מונתה רויאל על ידי נשיא צרפת עמנואל מקרון לתפקיד שגרירת צרפת לקוטב הצפוני ולקוטב הדרומי.

## משפחה
בן זוגה מסוף שנות ה-70 ועד שנת 2007 היה נשיא צרפת פרנסואה הולנד. רויאל והולנד לא היו נשואים, ויש להם ארבעה ילדים. ביוני 2007 נפרדו בני הזוג.
[250px|ממוזער|שמאל|סגולן רויאל ובן זוגה לשעבר [פרנסואה הולנד בשנת 2007]]

## ראו גם
* איבט רודי

## קישורים חיצוניים

* 

* 

## הערות שוליים

קטגוריה:פואטו-שראנט
קטגוריה:חברי המפלגה הסוציאליסטית הצרפתית
קטגוריה:שרי איכות הסביבה של צרפת
קטגוריה:בני זוג של פוליטיקאים צרפתים
קטגוריה:פוליטיקאיות צרפתיות
קטגוריה:צרפתיות שנולדו ב-1953
קפריקורן 1

**קפריקורן 1** (באנגלית: **Capricorn One**) הוא סרט קולנוע משנת 1978 (הוקרן בישראל תחת השם "חטיפה בשעת האפס"), שעלילתו הבדיונית מתארת ניסיון של נאס"א לביים נחיתה מאוישת על מאדים ולהציגה כנחיתה אמיתית. הסרט נוצר בהשראת התפתחות תאוריית הקשר על זיוף הנחיתה על הירח, שתרמה לא מעט להצלחתו והוא נמנה עם סדרת סרטי הקונספירציה של שנות השבעים שבאו בעקבות רצח קנדי ופרשת ווטרגייט.

במאי הסרט פיטר האיימס הכניס אלמנטים מרתקים בעלילה ועם השחקנים נמנים, אליוט גולד, ג'יימס ברולין, האל הולברוק, סם וטרסטון, ברנדה ואקרו וקארן בלק.

## עלילת הסרט
עם ניסיון ההמראה לקראת המשימה של כיבוש המאדים, נוצרת תקלה, המונעת את שליחת האסטרונאוטים למשימתם. נאמר להם כי הם במעצר, ואם הם יתנגדו יאונה רע למשפחותיהם. בלית ברירה הם מסכימים לכל מה שמוכתב להם.

האסטרונאוטים שאינם נשלחים אל המאדים מצולמים באולפן משוכלל עם תפאורה אותנטית של רקע המאדים (הרבה אדום). מן האולפן הם מבצעים בין היתר שיחות עם מנהיגי עמם וכן עם משפחותיהם. שיחות אלה משודרות לציבור הרחב ובין היתר קשוב להן מדען אחד ששם לב לבאג מסוים והוא ששיחות הטלפון זורמות מבחינת המשוחחים (למשל, על שאלה מה שלומך? מתקבלת מיד תשובה) בעוד שכתוצאה מהמרחק הממוצע בין כדור הארץ למאדים (כ-20 דקות אור בממוצע) צריך היה לקחת זמן של כ-40 דקות מהרגע של פתיחת שיחה ועד קבלת התשובה. (גלי הרדיו נעים במהירות האור). מדען זה מיד מבין כי יש כאן תרמית. הוא מעלה עניין זה בריאיון עיתונאי.

מיד אחרי הריאיון עם העיתונאי נעלם המדען בנסיבות לא ברורות, ואילו העיתונאי שמנסה לברר את סיבות היעלמותו נתקל על כל צעד ושעל בניסיונות להתנקש בחייו.

בינתיים מגיע מועד שיבת החללית לכדור הארץ, אך שלא כמתוכנן היא נשרפת בהכנסה לאטמוספירה של כדור הארץ, דבר שגורם לשלושת האסטרונאוטים להיחשב על ידי הציבור לשלושה גיבורים שנספו בעת מלוי תפקידם.

שולחיהם נמצאים במלכוד שכן אם ייראו האסטרונאוטים בחיים לאחר התקלה הרי התרמית תתגלה.

האסטרונאוטים גם מבינים את המצב והם מבצעים בריחה ממקום שהותם כשאחריהם רודף צבא שלם להבטיח שהם יישארו בגדר גיבורים מתים.

הבריחה מבוצעת דרך מדבר ועם הרבה תלאות וקשיים גופניים. אחריהם רודפים שני מסוקים צבאיים שלא מרפים מהם גם בעת בריחה בדרך סלעית ומדברית, ומהם מנסים הבורחים כל העת להסתתר.

בסופו של דבר שניים מהאסטרונאוטים נתפסים והשלישי מצליח להגיע היישר לטקס בו מספיד נציג הממשל את "הגיבורים שמתו על כיבוש המאדים" והוא מוכיח את היותו בחיים עובדה שנותנת לו חסינות ולגיטימציה לחיות עם משפחתו באושר מבלי שיוכלו להתנכל לו יותר.

## קישורים חיצוניים

קטגוריה:מאדים בסרטים
קטגוריה:סרטי האחים וורנר
קטגוריה:סרטים באנגלית
קטגוריה:סרטי מדע בדיוני אמריקאיים משנת 1978
קטגוריה:סרטי דרמה אמריקאיים משנת 1978
קטגוריה:סרטי פעולה אמריקאיים משנת 1978
קטגוריה:סרטי פיטר היימס
צ'צ'יליה ברטולי

**צ'צ'יליה ברטולי** (באיטלקית: **Cecilia Bartoli**; נולדה ב-4 ביוני 1966 ברומא) היא זמרת אופרה איטלקייה פופולרית, המופיעה גם ברסיטלים.

ברטולי, מצו סופרן, נודעת ביותר בתפקידי מוצרט ורוסיני שהיא מבצעת. ברטולי נחשבת לקולורטורה לירית. כוחה איננו דווקא בגודל קולה, הנופל אולי מזה של זמרות מצו אחרות, אלא בגוון הייחודי שלו ובשימוש הווקאלי והדרמטי המרשים שהיא עושה בו. היא אחת מזמרות האופרה הפופולריות (והנמכרות) ביותר בשנים האחרונות.

ברטולי מקובלת על קהל מאזיני הקונצרטים בשל אישיותה הבימתית התוססת ומלאת החיים, ואילו קולה הלירי ונכונותה לחקור מוזיקה בארוקית בלתי מוכרת ולהתנסות בה מקנים לה הכרה בלתי מבוטלת בקרב מאזינים, שאינם מחובבי האופרה.

## קורות חיים
הוריה, סילבנה באצוני ואנג'לו ברטולי, היו שניהם זמרים מקצועיים ונתנו לה את שיעורי הזמרה הראשונים שלה. הופעתה הפומבית הראשונה הייתה בגיל תשע, בתפקיד נער רועים ב"טוסקה". בהמשך למדה ברטולי בקונסרבטוריו די סנטה צ'צ'יליה ברומא.

בניגוד לרוב זמרי האופרה, יצא שמה של ברטולי ברבים כבר בשנות העשרים המוקדמות לחייה, תופעה יוצאת דופן במקצוע, שבו טיפוסי להגיע לבשלות קולית רק בשנות השלושים. בשנת 1985, בגיל 19, הופיעה ברטולי בתצוגת כישרונות בטלוויזיה האיטלקית; המנצח ריקרדו מוטי צפה בהופעתה והזמין אותה למבחן קול בלה סקאלה. כמה שנים אחר כך, הזמין אותה הרברט פון קאראיין לשיר בפסטיבל זלצבורג בחג הפסחא של 1990, אלא שמותו הבלתי-צפוי של פון קאראיין מנע את מימוש התוכנית. באותו זמן גם הגיע שמה לתודעתו של דניאל בארנבוים, שראה את הופעתה בטלוויזיה הצרפתית, בתוכנית הוקרה למריה קאלאס.

בעבודתה עם המנצחים בארנבוים וניקולאוס הארנונקור התמקדה ברטולי בתפקידי מוצרט, ומאותה עת החלה לפתח קריירה בינלאומית. בשנת 1988 הקליטה את תפקיד רוזינה ב"ספר מסביליה".
בשנת 1996 הופיעה לראשונה במטרופוליטן אופרה בתפקיד דספינה ב"כך עושות כולן" וחזרה בעונה הבאה לשיר את התפקיד הראשי ב"לה צ'נרנטולה" (לכלוכית) של רוסיני. אולם המטרופוליטן דמוי המערה הוא בית האופרה הגדול בעולם ורבים נתפסו להשערה, כי ברטולי התחברה בסתר למיקרופון כדי להגביר את היקף קולה, אבל הנהלת המטרופוליטן הכחישה בתוקף שמועות אלה. הביצוע המוצלח כסינדרלה גרם לכך, שתפקיד זה נקשר במידת מה בשמה של ברטולי.

ברטולי פיתחה רפרטואר המתאים לקולה. נוסף למוצרט ורוסיני, היא מגלה עניין במוזיקת בארוק וראשית התקופה הקלאסית, משל מלחינים כמו גלוק, ויוואלדי, היידן וסאליירי. בתחילת 2005 שרה את קלאופטרה ביוליוס קיסר של הנדל, תפקיד לסופרן קולורטורה. ככל שקולה מתבגר ומבשיל, הוא רוכש מליאות ובמידה רבה גם את ה"גודל" שחסר לה, לדברי המבקרים, בראשית דרכה. מקובל לראותה כאחת מזמרות המצו-סופרן הטובות ביותר הפעילות כיום.

## קישורים חיצוניים

* 

* 

קטגוריה:זמרות מצו סופרן
קטגוריה:זמרות במוזיקה הקלאסית
קטגוריה:זמרי אופרה איטלקים
קטגוריה:זוכות פרס גראמי
קטגוריה:זוכי פרס לאוני סונינג למוזיקה
קטגוריה:זמרות איטלקיות
קטגוריה:איטלקיות שנולדו ב-1966
קטגוריה:איטלקים שנולדו ב-1966
קטגוריה:אמני דקה רקורדס
רבי חנניה בן חכינאי

**רבי חֲנַנְיָה** (או "**חנינא**") **בֶּן חֲכִינַאי** היה תנא בדור השלישי והרביעי. הוא היה מתלמידי רבי עקיבא הראשונים, והיה חברם של רבי אלעזר בן מתיא, שמעון בן זומא ושמעון התימני. לפי אחת הגרסאות היה מעשרה הרוגי מלכות.

לפי האגדה, ישב 12 (או 13) שנה ולמד תורה בבית רבי עקיבא רבו. כשהגיעה זמן בתו להינשא שלחה לו אשתו מכתב, והודיעה לו על כך. כשנשאר ללמוד ולא חזר לביתו ידע רבי עקיבא על כך, ודרש: כל מי שיש לו בת – ילך וישיאנה!

חזר רבי חנניא אל עירו, אך כיוון שהשתנו פני העיר לא מצא את ביתו. מה עשה? הלך והתיישב ליד הבאר, עד שהגיעה קבוצת נשים ושמע אחת קוראת: בת חכינאי, מלאי את כדך! ידע שזאת בתו, עקב אחריה ונכנס לביתו. אשתו, שלא הייתה מוכנה לכך – ראתה אותו ונבהלה, עד שיצאה נשמתה. התפלל עליה רבי חנניא ואמר: ״רבונו של עולם, ענייה זו זה שכרה?״ ביקש רחמים עליה וחייתה.

הגמרא במסכת חגיגה מספרת שהרצה לפני רבי עקיבא במעשה מרכבה.

בנוסף, האגדה מספרת על רבי חנינא בן חכינאי, שכל ימיו היה יושב בתענית מגיל שתים עשרה שנה עד תשעים וחמש.
[שמאל|ממוזער|250px|[מערת שם ועבר: מקום קבורתו של רבי חנינא על פי זיהוי עממי מתחילת המאה ה-13]]

### קברו
מנחם החברוני (1215 לערך), מציין כי רבי חנינא נקבר לצד רבי דוסא בן הרכינס ורבי אליעזר בן הורקנוס במערה בצפת, המזוהה כיום עם "מערת שם ועבר".

## קישורים חיצוניים

* 
* 

* ישעיהו בן-פזי, הומור מאופק וסאטירה מוסווית באגדה תלמודית, **[[הומור מקוון]]** 3, ינואר 2014

## הערות שוליים

קטגוריה:הדור השלישי לתנאים
קטגוריה:עשרת הרוגי מלכות
קטגוריה:תלמידי רבי עקיבא
קטגוריה:הדור הרביעי לתנאים
דצ'באל (פסל)

**הפסל של דצ'באל** (ברומנית: **Statuia lui Decebal**) הוא פסל בגובה 40 מטר הניצב על הגדה הסלעית של הדנובה, לא רחוק מהעיר אורשובה, באזור שערי הברזל.

את רעיון הפסל הגה איש העסקים, איש התקשורת והסופר הלאומן הרומני-איטלקי יוסיף קונסטנטין דרגן (Iosif Constantin Drăgan), אך נדרשו עשר שנים (1994–2004) ויותר ממיליון דולרים עד ש-12 פסלים סיימו את הכנתו. מולו, על הגדה הסרבית, נמצא לוח זיכרון עתיק המזכיר את ניצחונות האימפריה הרומית על מלך דאקיה, דצ'באל (הנוסח הרומני לשמו של מי שקרוי ברשומות הרומאים "דקבלוס"), בשנת 105.

על הפסל, מתחת לראש, נכתב בלטינית "DECEBALUS REX - DRAGAN FECIT" (המלך דקבלוס – נוצר על ידי דרגן), זאת על אף שהפסל נוצר בשנים האחרונות על ידי איש עסקים ואינו מהווה יצירה מתקופת האימפריה הרומית.

## קישורים חיצוניים

קטגוריה:פסלים (יצירות)
קטגוריה:רומניה: תרבות
קטגוריה:דנובה
קטגוריה:רומניה: תיירות
פילוסופיה קונטיננטלית

**פילוסופיה קונטיננטלית** היא מונח שניתן במקורו על ידי פילוסופים מהעולם דובר האנגלית, בעיקר אלו שעסקו בפילוסופיה אנליטית, כדי לתאר מגוון מסורות פילוסופיות שמקורן באירופה היבשתית (כלומר, שאינה כוללת את בריטניה). מקורן של רוב מסורות אלו הוא בגרמניה ובצרפת.
המונח כללי ומעורפל למדי, והוא כולל למעשה את רוב זרמי המחשבה הפילוסופית מהמאה ה-20 שאינם חלק מהפילוסופיה האנליטית. בין השאר, המונח כולל את זרמי המחשבה הבאים:
* פנומנולוגיה של אדמונד הוסרל ומוריס מרלו-פונטי
* אונטולוגיה פונדמנטאלית של מרטין היידגר
* ביקורת גנאלוגית של פרידריך ניטשה ומישל פוקו
* פסיכואנליזה של זיגמונד פרויד וז'אק לאקאן
* אקזיסטנציאליזם של מרטין היידגר, אלבר קאמי וז'אן-פול סארטר
* הזרמים השונים של המרקסיזם (קרל מרקס, לואי אלתוסר, אסכולת פרנקפורט, יורגן הברמאס)
* הסטרוקטורליזם של מדעי החברה שפתחו קלוד לוי-שטראוס, לואי אלתוסר, פייר בורדייה, ז'ורז' דומזיל ומישל סר
* ביטויים שונים של הגות פוסט-מודרניסטית (ז'אן-פרנסואה ליוטר, מישל פוקו, ז'אק דרידה)
* פוסט-סטרוקטורליזם (ז'יל דלז, ז'אק דרידה, מישל פוקו, עמנואל לוינס, ז'וליה קריסטבה)
* הסוציולוגיה של פייר בורדייה
* הרמנויטיקה מבית מדרשם של הנס גאורג גדמר ופול ריקר
* דקונסטרוקציה של ז'אק דרידה ובעקבותיו פול דה מאן
* סמיולוגיה וסמיוטיקה שפתחו פרדינן דה סוסיר ואחריו רולאן בארת
* ביקורת הספרות
* ביקורת תרבות
* תאוריות פמיניסטיות

המונח נמצא בשימוש בעיקר אצל פילוסופים לא-אירופאים או במחלקות ללימודים הומאניים לשם תיאור פעילות הנבדלת מהפילוסופיה האנליטית, ומההגות אשר עוסקת במדעים מדויקים, כגון מדעי-האדם, מדעי החברה, אסתטיקה, ספרות, או בתאוריות באדריכלות, קולנוע ותקשורת.

הבחנה "אנליטי/קונטיננטלי" מקורה יותר בהבדל סוציו-תרבותי בין היבשת האירופאית והארצות דוברות האנגלית, ולאו דווקא בהבדלים במסורת הפילוסופיות, שהרי פילוסופים חשובים רבים מהמסורת האנליטית היו אירופאים דוברי גרמנית (איתם ניתן למנות את לודוויג ויטגנשטיין, קרל פופר, הנס רייכנבך, קרל המפל וכן את מי שנחשב למייסד הזרם האנליטי, גוטלוב פרגה).

באופן כללי, הפילוסופים הקונטיננטליים טוענים נגד הפילוסופים האנליטיים כי הם מקבלים ומשתמשים באופן נאיבי בנקודת מבט מדעית ופורמליסטית, מבלי לחקור בצורה מספקת את הנחותיה המקדימות. הפילוסופים האנליטיים מאשימים את הפילוסופים הקונטיננטליים בעיסוק בפרשנות במקום בהבהרת בעיות פילוסופיות.

## לקריאה נוספת
* ליאת פרידמן וגלית ולנר (עורכות), **מחברות לפילוסופיה קונטיננטלית**, כתב העת של הסמינר לפילוסופיה קונטיננטלית, הוצאת רסלינג, 2016 - 2020
* רחל אבן ושי בלכר (עורכים), **מחברות לפילוסופיה קונטיננטלית, מחברת ג' - התנגדות**, הוצאת רסלינג, 2024

## קישורים חיצוניים

* 

קטגוריה:תאוריה ביקורתית
רבי יהודה בן בבא

250px|ממוזער|פנים מערת הקבר, ליד שפרעם, המיוחסת לרבי יהודה בן בבא
**רבי יהודה בן בבא** היה תנא בדור השלישי (תחילת המאה ה-2 לספירה). אחד מעשרת הרוגי מלכות.

## ביוגרפיה
רבי יהודה בן בבא חי בתקופת מרד בר כוכבא, והיה חברו הטוב של רבי עקיבא. כשרבי עקיבא הוצא להורג על ידי הרומאים – אסר על שימוש בבשמים, לאות אבל.

הוא מוגדר בתלמוד כחסיד, בתלמוד מובאות מספר מעשיות המתחילות במילים "מעשה בחסיד אחד" ובמקום אחר מובא כי הכוונה היא תמיד לאחד מהשניים, או לרבי יהודה בן בבא או רבי יהודה ברבי אילעאי. בתלמוד מובא כי רצו לומר עליו "הי חסיד הי עניו" בהלווייתו, אלא שלא היו יכולים לומר זאת מפני הכלל ש"אין מספידין על הרוגי מלכות".

בגמרא מסופר עליו שכל מעשיו היו לשם שמים, חוץ מפעם אחת שחלה בגרונו, והרופא אמר לו שיתרפא רק אם ישתה חלב רותח. רבי יהודה קנה עז, שהיא בהמה דקה שאסור לגדלה בארץ ישראל, וינק ממנה חלב רותח לרפואתו. מעשה זה היה ה"עבירה" היחידה שהוא עשה בכל ימי חייו (אף שעל פי ההלכה אין זו עבירה שכן פיקוח נפש דוחה את איסור בהמה דקה), ולכן הוא נתפס על ידי הרומאים ונהרג.

## אחד מעשרת הרוגי מלכות
בסוף תקופת התנאים כששלטון הארץ היה ביד הרומאים הכירו הרומאים בחשיבות סמיכת זקנים (המאפשרת למנות אדם לדיין) להמשכיות ההנהגה הרוחנית של עם ישראל, ואסרו אותה. רבי יהודה בן בבא, שהכיר בחשיבות זו, סמך חמישה רבנים בגליל, בניגוד לגזרת המלכות שגזר הקיסר אדריאנוס. רבי יהודה בן בבא סמך את הרבנים בעמק שבין אושא לשפרעם. הוא בחר מקום זה משום שלא היה בתחום שיפוטו של אף יישוב, כך שלא היה חשש שהרומאים יקיימו את הגזירה במלואה ויחריבו את היישוב שבתחומו התקיימה סמיכה. במקום הוסמכו חמישה זקנים: רבי מאיר, ורבי יהודה, ורבי יוסי, ורבי שמעון, ורבי אלעזר בן שמוע. רב אויא מוסיף: אף רבי נחמיה (בבלי, עבודה זרה-ח'). הוא נתפס על ידי הרומאים
וכך מסופר בתלמוד: .

ב מסופר, שרבי יהודה בן בבא הוצא להורג בערב שבת לאחר שעה תשיעית. הוא ביקש מהרומאים שיתנו לו לקיים , והם הסכימו להשהות את מיתתו עד לאחר קיום מצוות השבת. רבי יהודה התחיל לומר קידוש בנעימות ובקול רם, וכשהגיע למילים "אשר ברא אלהים לעשות" הרומאים לא נתנו לו לסיים את הקידוש, אלא מיד הרגוהו ומת במילה "אלהים": .

## חבריו
על חבריו נמנה שמעון התימני, אודות כך מסופר: .

## תורתו
במשניות מובאות עדויות שמסר, הלכות שהיו מקובלות בידו מרבותיו. הוא גזר גזירות הלכתיות על בני דורו. פסקיו מופיעים פעמים בודדות בתלמוד, שנים מהם במסכת עירובין. אחד אודות דין פסי ביראות, בהם הוא קובע כי  (=היתר פסי ביראות, שכשר על אף שהוא פרוץ מרובה על העומד, נאמר רק בבאר מים חיים השייך לרבים), והשני הוא אודות קרפף יותר מבית סאתיים שלא הוקף לדירה, בו הוא קובע את המידה המקסימלית בה מותר לטלטל בקרפף שלא הוקף לדירה - שבעים אמה ושיריים (=ומעט) על שבעים אמה ושיריים, וכן קובע שבקרפף צריך להיות "שומירה" (ביתן שמירה) או בית דירה, כדי שתחשב לכל הפחות במידה מסוימת כרשות היחיד שמותר לטלטל בה.

הוא נחלק עם רבי עקיבא בדין פירוט החטא, לאדם החוזר בתשובה על חטאיו: .

## קברו
לפי מסורות מהמאה ה-17 קברו מצוי בשפרעם, והמחלף הסמוך, מחלף סומך, קרוי לציון הסמיכה שערך באזור. על מציאת הקבר המיוחס לבן בבא הכריז הרב ברוך אבוחצירא, בעת ביקור שערך בשנת 1987 בעיר קריית אתא, הגובלת באתר ממערב. מאז הפך לאתר עלייה לרגל.

## לקריאה נוספת
* 

## קישורים חיצוניים

* 
* 
* 
* 

## הערות שוליים

קטגוריה:הדור השלישי לתנאים
קטגוריה:עשרת הרוגי מלכות
קטגוריה:קברי צדיקים בגליל
יהודה בן דמא

רבי **יהודה בן דמא** (או רבי **אלעזר בן דמא**) היה, על פי מדרשים מאוחרים, תנא שהוצא להורג בידי הרומאים, ולפי נוסחאות מסוימות נכלל בין עשרה הרוגי מלכות.

רבי יהודה בן דמא אינו נזכר כלל במקורות התנאיים ובתלמודים. ויש אומרים שהוא התנא רבי יהודה בן תימא.

## הוצאתו להורג
המקור להוצאתו להורג הוא במדרש "אלה אזכרה" (מ"אוצר המדרשים"). שם מסופר, כשהוציאו רבי יהודה בן דמא להורג, אותו היום, ערב שבועות היה. 
אמר לו ר' יהודה לקיסר: חייך, המתן לי מעט עד שאקיים מצוות עצרת ואקדש, כדי לשבח להקב"ה שנתן לנו את התורה. 
אמר לו הקיסר: עדין אתה בוטח בתורה ובאלהים שנתנה? 
אמר לו: הן.
אמר לו: מה שכרה של תורתך? 
אמר לו: עליה אמר דוד עליו השלום: "מה רב טובך אשר צפנת ליראיך". 
אמר לו הקיסר: אין שוטים בעולם כמותכם, שסבורים שיש עולם אחר. 
אמר לו: אין שוטים בעולם כמותכם, שכופרים באלהים חיים, ואוי לך ואוי לבושתך כשתראה אותנו באור החיים ואתה תרד בשאול תחתית. 
מיד חרה אפו של הקיסר וצוה לקשרו בשערות ראשו בזנב סוס ולמשכו בכל רחוב של רומי, ואחר כך צוה וחתכוהו איברים איברים. ובא אליהו זכור לטוב, וליקט את האיברים, וקברם במערה אחת סמוכה לנהר שיורד לפני רומי.
שמעו הרומיים קול נהי ובכי כל שלושים יום בתוך אותה מערה. באו והודיעו לקיסר. אמר: אפילו העולם נהפך לתוהו ובוהו לא אשקוט עד שאמלא רצוני באותם זקנים.

## קישורים חיצוניים
* ערך עשרת הרוגי מלכות באתר דעת אנציקלופדיה יהודית.

## הערות שוליים

קטגוריה:עשרת הרוגי מלכות
קטגוריה:אישים שהוצאו להורג
אורורה

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שמות פרטיים לנשים
ג'וזף בל

** ג'וזף בל**, (באנגלית: **Joseph Bell**; 2 בדצמבר 1837 - 4 באוקטובר 1911) היה רופא ומנתח סקוטי, פרופסור בבית הספר לרפואה באוניברסיטת אדינבורו במאה ה-19. נודע בעיקר כאדם עליו מבוססת דמותו של הבלש הספרותי שרלוק הולמס.

## קורות חייו
בל התחנך באקדמיית אדינבורו וסיים את לימודי הרפואה בשנת 1859 באוניברסיטת אדינבורו. את קריירת המנתח החל כמנתח ביתי.

בשנת 1887 מונה למנתח הראשון במחלקת הכירורגיה החדשה בבית החולים המלכותי לילדים. באותה שנה גם מונה לנשיא הקולג' המלכותי לרפואה באדינבורו.

הסופר ארתור קונאן דויל היה תלמידו של בל כשלמד רפואה באוניברסיטת אדינבורו. משנת 1887 שימש כמזכירו האישי של ד"ר בל במרפאה המלכותית של אדינבורו. פרופסור בל היווה את ההשראה לתלמידו ומזכירו לדמותו של הבלש דק האבחנה שרלוק הולמס.

כמרצה לרפואה הוא שם דגש על חשיבות ההתבוננות באבחנה. לשם הדגמה היה נוהג לבחור באופן שרירותי אדם מהרחוב ועל ידי התבוננות קבע את מקצועו, פעולותיו האחרונות ואפיונים נוספים של אותו אדם. לעיתים נדירות טעה. בזכות מיומנות זו נחשב בל לחלוץ בתחום הזיהוי הפלילי (בעיקר ברפואה המשפטית), זאת על אף שבתקופתו לא נעשה שימוש נרחב בזיהוי פלילי בחקירות מקרי פשע.

פרופסור בל שימש גם כרופאה האישי של המלכה ויקטוריה בעת ביקוריה בסקוטלנד. בחייו כתב בל מספר ספרי לימוד בנושאי הרפואה, שימש כעורך כתב עת רפואי בסקוטלנד והיה בעל מספר תארים בריטים מכובדים.

בשנת 2001 נפתח מכון לזיהוי פלילי על שמו של ד"ר בל בגלאזגו בסקוטלנד.

## אזכורים בתרבות הפופולרית
*ה- BBC הפיקה סדרת סרטי טלוויזיה בשם "חדרי מסתורין" המציגה באופן בדיוני את התקופה בה דויל שימש כמזכירו האישי של בל ברמה כזו שדויל מוצג בה כד"ר ווטסון ודמותו של ד"ר בל קרובה מאוד לדמותו של שרלוק הולמס יותר מאשר הייתה כך במציאות. את ד"ר בל מגלם השחקן איאן ריצ'רדסון.
*בשנת 2005 יצא לאור ספר ילדים מאויר בשם "ד"ר בל – שרלוק הולמס האמיתי" הספר נכתב על ידי היסטוריון מקנט, ד"ר רוברט יום, אשר כתב בעבר ספרים על כריסטופר קולומבוס ופרקין וורבק.
*פרק בסדרת הטלוויזיה דוקטור הו - הדמות הראשית המכונה הדוקטור, נוסע בזמן מזדהה כתלמידו של ד"ר בל בפני המלכה ויקטוריה.
*הסדרה האוס - הסדרה מציגה את חייו של דוקטור גרגורי האוס, שנחשב ל"שרלוק הולמס" של הרפואה ויש הטוענים כי דמותו מבוססת על ג'וזף בל.

## קישורים חיצוניים

* אוסף מכתביו של ג'וזף בל בקולג' המלכותי למנתחים באידנברו כולל התכתבויות עם ארתור קונאן דויל
* המרכז ע"ש ג'וזף בל
* 

קטגוריה:בוגרי אוניברסיטת אדינבורו
קטגוריה:רופאים סקוטים
קטגוריה:כירורגים בריטים
קטגוריה:שרלוק הולמס
קטגוריה:סגל אוניברסיטת אדינבורו
קטגוריה:בריטים שנולדו ב-1837
קטגוריה:בריטים שנפטרו ב-1911
מדריך ההישרדות של נד

**מדריך ההישרדות של נד** (באנגלית: **Ned's Declassified School Survival Guide**) היא סדרת טלוויזיה אמריקאית אשר הופקה במקור לערוץ ניקלודיאון בין השנים 2004 עד 2007 ומתמקדת בנד ביגבי ובחבריו סיימון וג'ניפר וחוויותיהם בחטיבת הביניים. הסדרה צולמה בארצות הברית ושודרה ברחבי העולם.

## עלילה
הסדרה עוקבת אחר חוויות בית הספר של נד ביגבי וחבריו הטובים ג'ניפר "מוז" מוזלי וסיימון "קוקי" נלסון קוק. בעקבות מגוון הסיטואציות השונות והמשונות אליהן נקלעים נד וחבריו בבית הספר, יוצר נד בעזרת חבריו את מדריך ההישרדות - אוסף של טיפים בעזרתם יוכלו לשרוד את בית הספר. כל פרק נוגע בנושא אחר, ובמהלכו נד מפתח הטיפים השונים בעקבות מה שקורה לדמויות. לאורך הפרק אנו צופים בדמויות מיישמות את הטיפים, ובהסתבכויות המשעשעות אליהן הן נקלעות.

העונה הראשונה מתרחשת בסמסטר הראשון של כיתה ז', העונה השנייה בסמסטר השני של כיתה ז' והעונה השלישית במהלך כיתה ח'.

## דמויות
ימין|ממוזער|כוכבי הסדרה

### דמויות ראשיות
* **נד ביגבי** (דבון וורקהייזר): נד הוא נער שכותב מדריך עצות אשר עוזר לשרוד בחטיבת הביניים. לעיתים גם הוא מסתבך בצרות אך לרוב פותר אותן. החברים הטובים שלו הם ג'ניפר (מוז), אשר הוא מכיר מאז הגן וסיימון (קוקי).
* **סימון נלסון קוק "קוקי"** (דניאל קרטיס לי): קוראים לו קוקי לרוב, והוא החבר הטוב ביותר של נד. הוא אוהב מאוד מחשבים, טכנולוגיה ולא יכול להיפטר מדברים ישנים. הוא לחוץ ותמיד מנסה להיות יותר מגניב ממה שהוא באמת.
* **ג'ניפר "מוז" מוזלי** (לינדזי שו): חברתו הטובה של נד. תחביביה הם נגרות, כדורעף, ובכלל ספורט - דבר המקשה עליה לרכוש חברות בנות גילה. לכן חבריה הם נד וקוקי, אשר מקבלים אותה כמו שהיא.

## פרקים

## פודקאסט
בשנת 2023, דבון וורקהייזר, דניאל קרטיס לי ולינדזי שו  החלו לארח פודקאסט בשם "Ned's Declassified Podcast Survival Guide" בו השלושה מספרים על העבודה על הסדרה וכן נותנים טיפים מחוויותיהם כמבוגרים.

## קישורים חיצוניים
* 

* Show's official website from nick.com באתר של ערוץ ניקלאודיאון
* Nick Wiki מידע על הסדרה
## הערות שוליים

קטגוריה:ניקלודיאון: תוכניות וסדרות

קטגוריה:קומדיות מצבים אמריקאיות
קטגוריה:סדרות טלוויזיה אמריקאיות שעלו לשידור בשנת 2004
יום המים העולמי

שמאל|ממוזער|200px
**יום המים העולמי** מצוין מדי שנה ב-22 במרץ ועוסק, כמתבקש משמו, במים. היום נקבע על פי החלטה של האו"ם מ־1992, בכנס בריו דה ז'ניירו. אונסק"ו, שיזמה את היום, מזמינה את המדינות החברות באו"ם לציין את היום כפי שמתאים לכל מדינה. 178 מדינות משתתפות בציון יום זה ביניהן גם מדינת ישראל. אחת מן המטרות שהציב לעצמו ארגון האו"ם היא להבטיח כי עד שנת 2030, לא יהיה בעולם אדם שאין לו גישה מסודרת ובטוחה למקור זמין של מי שתייה.

יום המים עוסק בעיקרו בחשיבות שבחיסכון במים, בכל שנה היום סובב סביב נושא אחר הקשור במים, לדוגמה, ב-2014 היום עסק בקשר בין אנרגיה למים. הנושא בשנת 2021 הוא כיצד אנו מעריכים מים מעבר למחירם. הוא קובע כיצד הוא מנוהל ומשותף. המשמעות של מים קשורה בין משקי בית, תרבות, בריאות, חינוך, כלכלה ושלמות הסביבה הטבעית שלנו. אם אנו מתעלמים מכל אחד מהערכים הללו, אנו מסתכנים בניהול לא נכון של משאב סופי, שאין לו תחליף, על פי ארגון האו"ם.

### עקרונות

* לנהל את משק המים הבינלאומי תוך ראיה הוליסטית ואינטגרטיבית.
* ליצור בסיס נתונים ברמה בינלאומית מקיפה, אשר יעריך את האיכות של מקורות המים ואת ההיצע שלהם ושל כלל הפעילות שמבצעים בני האדם, שמשפיעה על כמות המים ועל איכותם. כל זה על מנת להתמודד בצורה ארוכת טווח עם תופעות של בצורות, שיטפונות, סביבה, זיהום ומדבור.
* להגן על מקורות המים הטבעיים מפני מפגעים וזיהומים למיניהם.
* לבחון את ההשלכות של ההתחממות הגלובלית של כדור הארץ על נושא אספקת המים ואיכותם.

## ראו גם
*טיהור מים
*מיחזור מים
*משבר מים
*חג המים - יום המים בישראל

## קישורים חיצוניים

* 

* לקט נתונים לרגל יום המים העולמי 2023, אתר הלשכה המרכזית לסטטיסטיקה, 20.3.2023
* דוח פיתוח מים עולמי של האו"ם

## הערות שוליים

קטגוריה:מים
מים, היום הבינלאומי
קטגוריה:מועדים בין-לאומיים
מים, היום הבינלאומי
קטגוריה:אירועים בחודש מרץ
אצבענית רומאית

**אצבענית רומאית** שם מדעי: *Dactylorhiza  romana *מכונה גם **דקטילוריזה רומאית** היא צמח ממשפחת הסחלביים, בעל פרחים לבנים עד צהבהבים. התגלה בשנות ה-80 של המאה ה-20 בהר קטע שלמרגלות החרמון, ועד היום זהו אתר הימצאותו היחיד הידוע בישראל. המין פורח בסביבות החודשים מרץ-אפריל.

## קישורים חיצוניים

* 

קטגוריה:סחלביים
קטגוריה:ערכי טבע מוגנים בישראל: צמחים
קטגוריה:צמחי בר בסכנת הכחדה בישראל
קטגוריה:צמחיית החרמון
קטגוריה:פרחים בצבע קרם בארץ ישראל
קטגוריה:ארץ ישראל: סחלביים
שנק החורש

**שנק החורש** (מערבית:** شناق الحرش**)  (שם מדעי: *Limodorum abortivum*) הוא צמח ממשפחת הסחלביים, הספרופיט (צמח הניזון מחומר אורגני מת) היחיד בארץ ישראל. פרחיו סגולים ופורחים בחודשים מרץ-אפריל. גדל תחת צלי עצים בחורשים של אלון מצוי, בחבל הים-תיכוני של ישראל. מואבק על ידי דבורים. בניגוד לרוב נציגי משפחת הסחלביים בארץ ישראל, פרחיו מעניקים למאביקיהם גמול צוף.

## קישורים חיצוניים

140px|ימין|שנק החורש

קטגוריה:סחלביים
קטגוריה:ערכי טבע מוגנים בישראל: צמחים
קטגוריה:פרחים סגולים בארץ ישראל
קטגוריה:ארץ ישראל: סחלביים
נאוטינאה תמימה

**נֵאוֹטִינֵאָה תמימה** (שם מדעי: *Neotinea maculata*) היא צמח נדיר ממשפחת הסחלביים בעל פרחים קטנטנים בצבע לבן עד ורוד. הצמח קטן ביותר וקל שלא להבחין בו. גדל על קרקע רנדזינה בחבל הים-תיכוני של ישראל. פורח בחודשים מרץ-אפריל. בניגוד לרוב נציגי משפחת הסחלביים בארץ, פרחיו מעניקים למאביקיהם גמול צוף ואינם "רמאים". עם זאת, מנגנון ההאבקה של הפרחים אינו ידוע וייתכן שההאבקה עצמית בלבד.

## קישורים חיצוניים

קטגוריה:צמחים שתוארו ב-1975
קטגוריה:טקסונים שתוארו בידי ויליאם ת. סטירן
קטגוריה:סחלביים
קטגוריה:ערכי טבע מוגנים בישראל: צמחים
קטגוריה:פרחים לבנים בארץ ישראל
קטגוריה:פרחים ורודים בארץ ישראל
קטגוריה:ארץ ישראל: סחלביים
מיצ'ל סלגאדו

**מיגל אנחל "מיצ'ל" סלגאדו פרננדס** (בספרדית: **Miguel Ángel Salgado Fernández**, נולד ב-22 באוקטובר 1975 באס נאבס, גליסיה) הוא כדורגלן עבר ספרדי ששיחק בעמדת המגן הימני. סלגאדו ידוע בזכות משחקו האגרסיבי ותיקוליו התכופים. נחשב בשיאו לאחד מהמגנים הטובים בעולם.
## קריירה
סלגאדו התחיל את הקריירה שלו ב-1994 במדי סלטה ויגו. ב-1999 עבר לריאל מדריד בתמורה ל-11 מיליון אירו. יחד עם ריאל זכה פעמיים בליגת האלופות (2000 ו-2002) וארבע פעמים באליפות ליגת העל הספרדית (2001, 2003, 2007 ו-2008).

בקיץ 2009 שוחרר סלגאדו מריאל מדריד, לאחר עשר שנים בקבוצה. בתקופתו במועדון צבר 253 הופעות בליגה וכבש 4 שערים.

מיד לאחר שחרורו מריאל מדריד, ב-19 באוגוסט 2009, חתם לשנתיים בקבוצת בלקברן רוברס מהפריימר לייג האנגלית.

לסלגאדו 53 הופעות בנבחרת ספרד בכדורגל. הוא השתתף עימה ביורו 2000 ובמונדיאל 2006.

## קישורים חיצוניים

קטגוריה:מגני כדורגל ספרדים
קטגוריה:כדורגלני סלטה ויגו
קטגוריה:כדורגלני סלמנקה
קטגוריה:כדורגלני ריאל מדריד
קטגוריה:כדורגלני בלקברן רוברס
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני יורו 2000
קטגוריה:כדורגלני מונדיאל 2006
קטגוריה:ספרדים שנולדו ב-1975
ביסמילה חאן

**אוסתד ביסמילה חאן** (**Ustad Bismillah Khan Sahib**; 21 במרץ 1916 - 21 באוגוסט 2006) מוזיקאי הודי, נגן וירטואוז ב**שהנאי** (כלי נגינה דומה לאבוב). בתואר "אוסתד" או "פנדיט" בקשר למוזיקה הודית קלאסית משמעו "רב-אמן" או "גורו".

ביסמילה חאן היה המוזיקאי הקלאסי השלישי שקיבל את אות הכבוד האזרחי הגבוה ביותר בהודו, הבהרט רטנה (בשנת 2001). עוד מייחדת אותו העובדה, שהוא בין האנשים הספורים, שקיבלו את כל ארבעת אותות הכבוד האזרחיים הגבוהים ביותר בהודו.

## רקע
אבותיו היו מוזיקאי חצר בנסיכות דומראון במדינת ביהר, שבהודו. את השכלתו המוזיקלי קיבל מדודו, נגן שהנאי במקדש וישוואנאת ב-ואראנאסי. הוא ניגן במקדשים שונים ועל גדות הנהר גנגס בוואראנאסי.

## קריירה מוזיקלית
אוסתד ביסמילה חאן הוא אולי האחראי העיקרי, אם לא היה היחיד, להפיכת השהנאי לכלי קלאסי מפורסם. הוא הביא את השהנאי אל חזית המוזיקה ההודית בקונצרט בוועידת המוזיקה ההודית בקולקטה, בשנת 1937. חלקו לו את הכבוד הנדיר לנגן בחגיגות העצמאות של הודו בשנת 1947, כאשר דגל הודו הונף על המבצר האדום ההיסטורי בדלהי העתיקה. נגינתו בשהנאי הייתה לחלק בלתי נפרד מחגיגות העצמאות, ב-15 באוגוסט מדי שנה, לאחר נאום ראש הממשלה. מסורת זו נמשכה מאז ימיו של נהרו.

אוסטד ביסמילה ניגן באפגניסטן, איראן, עיראק, הונג קונג, יפן, בערים שונות באירופה, בקנדה, בארצות הברית, בברית המועצות ובמערב אפריקה. 

על אף פרסומו הרב, שמר על אורח חיים פשוט וצנוע והקפיד על פרטיותו. דעתו הייתה, שמוזיקאים צריכים להישמע אך לא להיראות. עם היותו מוסלמי שיעי אדוק, האמין, כמוהו כמוזיקאים הודים רבים, בלי קשר לדתם, באם סאראסוואטי.

אוסתד חאן ייזכר כאחד מטובי הנגנים במוזיקה הקלאסית ההודית בתקופה שלאחר קבלת העצמאות וכמופת לאחדות הינדו-מוסלמית בהודו. בניגוד לשיטת המעמדות והכיתות הרווחת עד היום בהודו, נהג להביע את דעתו, כי "המוזיקה אינה יודעת כיתות".

אוסתד ביסמילה חאן נפטר ב-21 באוגוסט 2006, מאוטם שריר הלב. בן 90 היה במותו. השאיר אחריו חמישה בנים ושלוש בנות. ממשלת הודו הכריזה על יום אבל לאומי.

## קישורים חיצוניים

* 

* 
* 

קטגוריה:מוזיקאים הודים
קטגוריה:מקבלי עיטור בהרט רטנה
קטגוריה:הודים שנולדו ב-1916
קטגוריה:נפטרים ב-2006
הטחנה

**הטחנה** היא כינוי למבנה טחנת רוח ברחוב רמב"ן שבשכונת רחביה בירושלים.

## היסטוריה
מבנה טחנת הרוח נבנה בשנות ה-70 של המאה ה-19 על ידי הכנסייה היוונית-אורתודוקסית בירושלים, בלב שטח חקלאי בן אלפי דונמים. הטחנה שימשה להפקת קמח משדות החיטה שבאזור, כדי לכלכל צליינים נוצרים-אורתודוקסים (בעיקר רוסים אורתודוקסים) שהגיעו באלפיהם לקראת חג הפסחא. הטחנה צוידה במתקן מיוחד שסובב את הכנפיים הגדולות לפי כיוון הרוח. הטחנה הפסיקה את פעילותה בסוף המאה ה-19, לאחר שהגיעו לארץ טחנות הקיטור. מאז שהפסיקה לפעול, הפכה לבית מגורים שהחליף כמה בעלים ודיירים מידועני העיר, בניהם חליל א-סכאכיני, שהיה מחנך, סופר ומנהיג פוליטי ופרופ' יוסף לחמן, מנהל מחלקת אף, אוזן גרון מבית החולים הדסה. המפורסם שבין הדיירים היה האדריכל היהודי גרמני אריך מנדלסון. בשנת 1935 רכש האדריכל המפורסם אריך מנדלסון את מבנה הטחנה, שהזכירה לו את מגדל איינשטיין - בניין שתכנן בפוטסדאם שבגרמניה בשנת 1922 והיה המבנה הידוע והחשוב הראשון שתכנן. מנדלסון הוסיף מבנה חד-קומתי ממזרח לטחנה, שבו אירח את נכבדי ירושלים בתקופת המנדט הבריטי. בשנת 1941 עזבו מנדלסון ורעייתו את הארץ.

בתחילת שנות ה-70 של המאה ה-20 רכש הקבלן מתי ליפשיץ יחד עם משקיעים יהודים מאירן את המבנה. הם ביקשו להרסו את המבנה ולהקים בית דירות במקומו. כדי לקבל אישור לתוכנית פנו לחוקר ידיעת הארץ זאב וילנאי, והוא נתן חוות דעת כי אין לבניין כל ערך היסטורי־ארכיטקטוני ועל כן ניתן להורסו. אולם בוועדת־המשנה המקומית לבניין ערים ובמליאת הוועדה המקומית לתכנון ולבנייה ניטשו ויכוחים סוערים לגבי חשיבותו ההיסטורית. תחילה הועלתה ההצעה לפרק את הטחנה ולבנות אותה מחדש בגן העצמאות, אולם לא נמצא מימון לפרויקט ההעתקה, והוחלט שהוא גם לא ישים מבחינה טכנית. מצדדי השימור טענו כי אסור להחליט על הריסת מבנים היסטוריים מנימוקים תקציביים ומה גם שמדובר באחד המבנים המיוחדים בעיר ובישראל, שנשמר כמעט בשלמותו. הם גם חששו שייווצר תקדים ובגללו יהרסו בעתיד מבנים דומים. ברגע האחרון, מירון בנבנישתי, סגן ראש תעיר לענייני תכנון, העלה הצעת חדשה - להשאיר את המבנה במקומו ולייעד אותו לשימושים הנושאים עימם רווח עסקי-מסחרי. הפתרון שהגו האדריכלים דוד קרויאנקר, נחמיה פאול, וקלריסה אורן מאגף השימור של העירייה הציע לשפץ את המבנה הקיים על כל חלקיו והתרת תוספת בנייה הן בחזית הקדמית והן בחזית האחורית של הבניין.

הליכי התכנון עיכבו את ביצוע הפרויקט בכעשר שנים. בנוסף התושבים באזור עשו כל שביכולתם כדי למנוע בניית המרכז המסחרי המוצע. הם הגישו התנגדויות רבות ואף פנו לבית־המשפט. לבסוף הובטח להם שהחנויות במרכז המסחרי יהלמו את אופיה השקט של השכונה, ושלא יוקם בית־קפה בחלקו המערבי של גג המבנה. בהמשך רכשה את המתחם משפחת רייכמן והפרויקט הושלם בשנת 1987 בהתאם לתוכניות של האדריכלים יעקב אלון ואמציה אהרונסון. פרויקט זה היה מקרה ראשון של שיקום מבנה ארכיטקטוני תוך שינוי ייעודו לשימוש מסחרי עסקי.

באוקטובר 2020 אושרה תוכנית להפיכת המבנה למלון בוטיק. במסגרת התוכנית החדשה תתווסף למבנה עוד קומה בחלק הצפוני ותאושר גם בנייה מתחת לפני הקרקע, שתכלול גם את סגירת החצר במקום. בשנת 2024 רכש איש העסקים גארי ברנט את המבנה תמורת כ־40 מיליון שקל. נכון ל-2025 רוב העסקים שפעלו במקום נסגרו.

## לקריאה נוספת
שמאל|ממוזער|250px
*דוד קרויאנקר, **ירושלים - מבט ארכיטקטוני**, מדריך טיולים בשכונות ובתים, כתר, 1996.
* א' רמון, **דוקטור מול דוקטור גר - שכונת רחביה בירושלים**, יד בן צבי, ירושלים 1998
## קישורים חיצוניים

* 
## הערות שוליים

קטגוריה:ירושלים: מבנים
קטגוריה:רחביה: מבנים
קטגוריה:טחנות רוח